google/wiki40b huggingface dataset:
Anandpur Sahib

Demografik 2001

Menurut bancian India pada tahun 2001, Anandpur Sahib memiliki bilangan penduduk seramai 13,886. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Anandpur Sahib memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Byzantium

Byzantium (B. Greek: Βυζάντιον) merupakan bandar purba Yunani Purba yang dipercayai dibina pada 667 S.M. Bandar ini ditawan oleh Empayar Rom pada 196 M. dan berkembang menjadi ibu kota Empayar Byzantine (Empayar Rom Timur). Maharaja Constantine I telah menamakan semula bandar ini "Constantinople" sempena sendiri. Pada 1453, Sultan Muhammad al-Fatih dari kerajaan Turki Uthmaniyyah telah menguasai Constantinople dan menamakannya semula Istanbul.
Jasad tegar

Jasad tegar adalah istilah yang sering digunakan dalam fizik untuk menyatakan suatu benda yang tidak akan berubah bentuknya setelah diberikan suatu daya pada benda itu. Pada sebuah jasad tegar, setiap titik harus selalu berada pada jarak yang sama dengan titik-titik lainya.
Lats Latvia

Lats merupakan mata wang rasmi negara Latvia sejak 1992 menggantikan mata wang Rublis. Mata wang ini setiap satu-satunya dibahagi menjadi 100 santimi. Mata wang ini terbahagi menjadi 5, 10, 20, 50, 100, 500 latu.
Referendum kemerdekaan Sudan Selatan 2011

Sebuah pungutan suara berlangsung di Sudan Selatan dari 9 hingga 15 Januari, untuk menentukan samada wilayah tersebut patut dimerdekakan daripada Sudan atau tidak. Pungutan suara ini merupakan salah satu kesan daripada Pejanjian Navaisha antara kerajaan pusat Khartoum dengan Tentera/Pergerakan Pembebasan Rakyat Sudan (SPLA/M).
Sebuah pungutan suara serentak sepatutnya dijalankan di Abyei bagi menentukan samada ia ingin menjadi sebahagian Sudan Selatan, namun ditunda akibat konflik berkenaan sempadan dan hak kependudukan.
Pada 7 Februari 2011, suruhanjaya pungutan suara menerbitkan keputusan muktamad yang mana 98.83% undian menyokong kemerdekaan. Biarpun kertas undian terpaksa digantung di 10 daripada 79 kaunti kerana melampaui kehadiran pengundi 100%, namun bilangan undian tetap mengatasi keperluan kehadiran 60%, maka undian majoriti untuk pemisahan tidak boleh disangkal lagi.
Sudan Selatan dijadualkan menjadi negara merdeka secara rasmi pada 9 Julai 2011.
Mertendorf

Mertendorf merupakan sebuah kawasan perbandaran terletak di daerah Burgenlandkreis, Saxony-Anhalt, Jerman.
Mukim Sepang

Pentadbiran

Mukim Sepang merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Sepang.
Radio Republik Indonesia

Radio Republik Indonesia (RRI) adalah stesen radio milik kerajaan Indonesia. RRI ditubuhkan pada tarikh 11 September 1945. Slogan RRI adalah " Sekali di Udara, Tetap di Udara".

Perkembangan status institusi

Sebagai Lembaga Penyiaran Awam, RRI terdiri dari Dewan Pengawas dan Lembaga Pengarah. Dewan Pengawas yang berjumlah 5 orang terdiri dari unsur awam, kerajaan dan RRI. Dewan Pengawas yang merupakan wujud perwakilan dan penyeliaan awam memilih Lembaga Pengarah yang berjumlah 5 orang yang bertugas melaksanakan dasar penyiaran dan bertanggung jawab atas penyelenggaraan penyiaran. Status sebagai Lembaga Penyiaran Awam juga ditegaskan melalui Peraturan Pemerintah Nombor 11 dan 12 tahun 2005 yang merupakan penjabaran lebih lanjut dari Undang-Undang Nombor 32/2002.
Sebelum menjadi Lembaga Penyiaran Awam selama hampir 5 tahun sejak tahun 2000, RRI berstatus sebagai Syarikat Jawatan (Perjan) iaitu Badan Usaha Milik Negara (BUMN) yang tidak mencari untung. Dalam status Syarikat Jawatan, RRI telah menjalankan prinsip-prinsip radio awam yang bebas. Syarikat Jawatan boleh dikatakan sebagai status peralihan dari Lembaga Penyiaran Pemerintah menuju Lembaga Penyiaran Awam pada masa reformasi.
Pembubaran Jabatan Penerangan oleh Kerajaan Presiden Abdurahman Wahid dijadikan momentum dari sebuah proses perubahan Government Owned Radio ke arah Public Service Broadcasting dengan didasari Peraturan Pemerintah Nombor 37 tahun 2000 yang ditandatangani Presiden RI tanggal 7 Jun 2000. Pengemasan organisasi dan pengurusan dilakukan seiring dengan usaha penyamaan visi ( shared vision) di kalangan pegawai RRI yang berjumlah kira-kira 8500 orang yang semula berorientasikan sebagai kerajaan yang melaksanakan tugas-tugas yang cenderung birokrasi.
Margaasih, Margaasih

Poskod

Poskod yang digunakan di Margaasih adalah 40215. Terdapat buah desa di dalam daerah kecamatan Margaasih.
Aifa

Aifa merupakan jenama telefon bimbit dan peralatan telekomunikasi buatan Malaysia. Dihasilkan oleh Aifa Telecommunication Sdn Bhd, telefon bimbit pertama AIFA mula memasuki pasaran Malaysia pada bulan Ogos 2003. Biarpun belum dikenali di negara ini, sebenarnya jenama Aifa telah lama menapak di negara lain seperti Indonesia melalui pelbagai peralatan dan perkhidmatan telekomunikasi GSM.
Aifa Telecommunication Sdn. Bhd. yang merupakan syarikat milik penuh bumiputera bergiat aktif dalam bidang telekomunikasi dan telah beroperasi sejak lima tahun lepas dengan mempunyai kilang pengeluaran di Klang, Selangor.
Samseon-dong

Samseon-dong merupakan sebuah dong dan kawasan perbandaran yang terletak di daerah Seongbuk, wilayah Seoul, Korea Selatan.
K League 1

Sejarah

Liga K Klasik ditubuhkan pada tahun 1983 sebagai Liga Super Korea terdapat lima pasukan ketika itu. Lima pasukan dimaksukan ialah Hallelujah FC, Yukong Elephants, POSCO Dolphins, Daewoo Royals, Kookmin Bank FC. Hallelujah FC memenangi gelaran pertama membezakan satu mata di hadapan pencabar dekat ketika itu iaitu Daewoo Royals.
Pada tahun 1998, liga bola sepak Korea telah diperbaharui dan dinamakan semula sebagai Liga K. (Liga K adalah ortografi rasmi pada tahun 2012) Sejak kewujudannya, liga telah berkembang daripada 5 sehingga 16 buah kelab menyertainya. Daripada 5 kelab yang julung kali diadakan, hanya Yukong Elephants, POSCO Dolphins, dan Daewoo Royals kekal dalam Liga K; Kookmin Bank FC digugurkan daripada liga pada akhir tahun 1984, dan Hallelujah FC diikuti musim seterusnya.

Struktur

Di bawah Liga K Klasik, terdapat Liga K Cabaran, dan di bawah Liga K Cabaran, terdapat Liga Kebangsaan, liga mempunyai separuh profesional/amatur dengan lima belas kelab, ditubuhkan pada tahun 2003. Tahap keempat bola sepak di Liga Cabaran Korea.
Tidak ada sistem rasmi promosi dan penyingkiran. Walau bagaimanapun, bermula pada tahun 2013, juara Liga K Cabaran layak untuk promosu ke Liga K Klasik, dengan syarat mereka telah memenuhi kriteria tertentu. Pada musim tahun 2012, dua pasukan dari Liga K Klasik telah tersingkir ke Liga K Cabaran, dan pada tahun 2013, kedua-dua pasukan akan dikembalikan kepada Liga K Cabaran, dan ke-11 diletakkan pasukan dari Liga K Klasik dan pasukan pertama diletakkan dari Liga K Cabaran akan mempunyai satu penyingkiran play-off.
Rue McClanahan

Kehidupan peribadi

McClanahan dilahirkan di Healdton, Oklahoma pada 21 Februari 1934. Beliau merupakan anak kepada Dreda Rheua-Nell ( Medaris), pakar kecantikan, dan William Edwin "Bill" McClanahan (4 Julai 1908 – 20 Februari 1999) seorang kontraktor bangunan.
Pada Jun 1997, McClanahan disahkan menghidap barah payu dara dan beliau telah mendapatkan rawatan untuk kembali pulih seperti biasa. 
Pada 14 November 2009, beliau dijadualkan untuk diberi penghormatan untuk pencapaian seumur hidup dalam acara "Golden: A Gala Tribute to Rue McClanahan" di Castro Theatre di San Francisco, California. Acara itu terpaksa ditunda setelah McClanahan dimasukkan ke hospital. Beliau telah menjalani pembedahan pada 4 November. Pada 14 Januar2010, Entertainment Tonight mengumumkan McClanahan mengalami strok kecil.
McClanahan telah meninggal dunia pada 3 Jun 2010, di usia 76 tahun, di Hospital New York–Presbyterian setelah mengalami pendarahan dalam otak.  Setelah pembakaran mayat, abunya telah diserahkan kepada keluarganya.
Beliau telah meninggalkan suami hasil perkahwinan keenamnya, Morrow Wilson; dan seorang anak dari perkahwinan pertama, Mark Bish.
Sistem Kangcu

Sejak tahun 1844 Johor menjadi sebuah negeri Melayu yang dapat mengawal orang-orang Cina yang jumlahnya lebih ramai dari orang Melayu melalui Sistem Kangcu.
Pada 9 Oktober 1844, Temenggung Daeng Ibrahim, Pemerintahan Kerajaan Johor telah mengeluarkan Surat Sungai yang pertama kepada seorang pekebun Cina bernama Lau Lib Keng. Dengan ini maka bermulalah penghijrahan orang-orang Cina dari Singapura ke Johor dan bermulalah penanaman gambir dan lada hitam secara komersial di Tanah Melayu.
Corak pentadbiran Kerajaan Johor ke atas pekebun-pekebun Cina ini kemudiannya dikenali sebagai Sistem Kangcu. Kangcu adalah perkataan Teochiew yang bererti Ketua Petempatan Cina, manakala Kerajaan Johor menggunakan istilah Tuan Sungai.
Surat Sungai yang pertama ini menyatakan bahawa "Ungku Temenggung Seri Maharaja memberi surat tanda keterangan kepada orang Cina yang hendak berkebun dalam tanah Johor". Di dalam Surat Sungai itu juga dijelaskan bahawa Tuan Sungai mesti membayar cukai kepada Ungku Temenggung. Jika dijelaskan bagi tempoh tiga tahun, Tuan Sungai tersebut akan menerima hukuman yang berat.
Di samping itu juga seorang Tuan Sungai mesti mematuhi beberapa peraturan lain. Peraturan-peraturan ini terkandung di dalam beberapa dokumen seperti Surat Jual-beli, Surat Pajak dan Surat Tauliah. Dokumen yang penting ialah Surat Tauliah yang menggariskan 17 undang-undang mengenai kuasa dan tanggungjawab tiap-tiap Tuan Sungai.
Mulai dari Surat Sungai yang pertama pada 1844 hingga tahun-tahun 1860-an penanaman gambir dan lada hitam telah berkembang dengan pesat di negeri Johor. Dalam tahun 1862 sebanyak 37 Surat Sungai telah dikeluarkan oleh Kerajaan Johor. Dengan itu Johor telah menjadi pengeluar gambir dan lada hitam yang terkemuka di Nusantara mendahului Singapura dan Kepulauan Riau.
Perkembangan yang pesat ini adalah disebabkan oleh tiga faktor penting. Pertama pengeluaran gambir dan lada hitam di Singapura dan Kepulauan Riau telah merosot dengan teruknya. Kedua, pemerintahan Inggeris di Singapura mula mengenakan cukai tanah yang tinggi dan kerana kekurangan tanah di pulau yang kecil itu. Sebaliknya Johor masih mempunyai kawasan hutan yang luas yang belum pernah diteroka. Ketiga, permintaan untuk gambir telah meningkat di Eropah.
Walaupun Surat Sungai yang pertama itu hanya merupakan dokumen yang sederhana dan ringkas, ia merupakan satu pembaharuan dalam sistem pentadbiran tradisional negeri Melayu di abad ke-19.
Buruh-buruh Cina yang mengusahakan ladang gambir dan lada hitam diletakkan di bawah kuasa Kangcu atau ketua Sungai yang dilantik oleh kerajaan Johor. Sistem pengurusan orang Cina cara ini telah menyelamatkan Johor dari 'huru-hara' dan membolehkan Johor menjadi pengeluar gambir dan lada hitam terbaik di dunia. Dalam sistem perladangan cara ini juga membuktikan adanya unsur 'usaha-sama' (jont venture) antara pembesar Melayu dan pelabur modal Cina.
Halaju

Halaju adalah sesaran per unit masa. Halaju adalah satu kuantiti vektor. Magnitud bagi halaju ialah laju.

Perbezaan antara kelajuan dan halaju

Kelajuan hanya menggambarkan selaju mana sesuatu objek itu bergerak, manakala halaju pula menyatakan kelajuan objek tersebut serta ke arah mana ia bergerak. Seandainya sebuah kereta bergerak pada 60 kilometer sejam, kelajuannya telah dinyatakan. Walau bagaimanapun, jika kereta tersebut bergerak pada 60 km/j ke arah utara, maka halaju kereta itulah yang telah dinyatakan kini.
Perbezaan yang ketara ini dapat dilihat apabila kita mengira pergerakan objek dalam sesebuah bulatan. Apabila sesuatu objek ini bergerak dalam suatu laluan bulatan (pada kelajuan yang malar) dan kembali pada titik mulanya, purata halajunya dikira sebagai sifar manakala purata kelajuannya didapati dengan membahagikan lilitan bulatan dengan masa yang diambil untuk berjalan mengelilingi bulatan tersebut. Hal ini kerana purata halaju hanya mengambil kira sesaran antara titik-titik mula dan akhir manakala purata kelajuan pula hanya mengira jumlah jarak yang telah dilepasi.

Unit

Unit SI bagi halaju ialah meter per saat (m/s).
Ismail Ibrahim, Royal Mint Malaysia

Keluarga

Ismail bin Ibrahim, lahir pada 12 Mac 1973 di Kampung Gong Bayor, Besut, Terengganu, Malaysia. Beliau dilahirkan dalam keluarga yang besar, beliau mempunyai 10 orang adik beradik. 8 lelaki dan 2 perempuan. Latar belakang keluarga yang agak sederhana mengajar beliau dan adik beradik yang lain diasuh dengan tidak bermewah oleh seorang bapa yang tegas, Ibrahim bin Sulaiman. Ibu beliau Wan Midah bt Idris telah meninggal dunia pada tahun 2000 akhibat barah darah.
Beliau kemudiannya berkahwin dengan seorang jururawat Pn. Rohana binti Adam pada 1 Jun 2001. Mereka dikurniakan 3 orang cahaya mata, Muhammad Nazrulhaq Ismail, Nurul Nabihah Ismail dan Uzier Hakimi Ismail.

Pendidikan

Beliau mendapat pendidikan awal di Sekolah Kebangsaan Gong Bayor, Besut, Terengganu dari tahun 1980 sehingga 1985. Beliau kemudiannya menyambung pelajaran di Sekolah Menengah Kebangsaan Tengku Mahmud dari tahun 1986 – 1990 dan di Sekolah Menengah Kebangsaan Kuala Besut pada 1990 – 1992 untuk menduduki Sijil Tinggi Pelajaran Malaysia (STPM). Semasa persekolahan beliau banyak didedahkan dengan kegiatan seni dan visual dan banyak menyertai pertandingan seni lukis di peringkat daerah dan negeri. Beliau juga aktif di dalam bidang sukan hoki dengan mewakili sekolah pada peringkat daerah dan negeri Terengganu.
Ismail kemudiannya melanjutkan pelajaran ke peringkat ijazah dalam bidang seni dan rekaan di Institut Teknologi MARA (ITM) sekarang dikenali Universiti Teknologi MARA (UiTM) di Shah Alam pada tahun 1993 - 1997. Beliau mengambil pengkhususan Seni Logam Halus (Fine Metal) membolehkan beliau memahami tentang logam dan rekaannya. Semasa di ITM beliau masih aktif bersukan dengan mewakili Kelab Sukan Hoki dan melibatkan diri dalam kerja kerja seni sebagai Pereka Piala Sukan dan Barangan Kemas. Beliau memegang jawatan Ketua Pelajar di jabatan Seni logam Halus seawal semester tiga dengan mendapat sokongan dari pelajar yang lebih senior. Beliau menamatkan pengajian pada 1997 semasa negara dilanda Krisis Kewangan Asia 1997 yang menyebabkan graduan lepasan universiti terpaksa bersaing untuk mendapat tempat dalam pekerjaan. Bertekad tidak mahu menyertai skim Tenaga pengajar yang dianjurkan oleh ITM kerana berpendapat menjadi pendidik tidak akan mengembangkan hasil seni dan ekonomi negara, Ismail berusaha mencari pekerjaan di awal era kegawatan ekonomi Malaysia.

Pencapaian lain

Sepanjang penglibatan beliau sebagai pereka, bukan sahaja sebagai pereka bentuk duit syiling malah beliau juga yang membuat rekaaan untuk Piala Bolasepak FAM iaitu Piala FA Malaysia pada tahun 2012.
Agensi Penguatkuasaan Maritim Malaysia (APMM) adalah hasil rekaan beliau yang paling dibanggakan untuk dirinya dan juga negara. Bermula dari rekaan logo MARITIM, bendera MARITIM, pangkat-pangkat dan eksoseri uniform MARITIM adalah hasil rekaan asal dari beliau. Ismail masih lagi menyimpan lakaran rekaan dan kertas cadangan sehingga kini untuk rujukan mana mana pihak di kemudian hari.
Lechia Gdańsk

Stadium

Kelab ini bermain perlawanan kandangnya di PGE Arena Gdańsk yang berkapasiti sebanyak 43,615 orang penonton. Pakaian mereka berwarna putih hijau.
Sungai Long

Sungai Long terletak dalam mukim Cheras, daerah Hulu Langat, Selangor Darul Ehsan.
Integrasi mendatar

Integrasi mendatar ialah proses syarikat meningkatkan pengeluaran barang atau perkhidmatan di bahagian yang sama dari rantaian bekalan. Sebuah syarikat boleh melakukan ini melalui pengembangan dalaman, pengambilalihan atau penggabungan.   
Proses ini boleh membawa kepada monopoli jika syarikat menangkap sebahagian besar pasaran untuk produk atau perkhidmatan itu. 
Integrasi mendatar berbeza dengan integrasi menegak, di mana syarikat mengintegrasikan pelbagai peringkat pengeluaran sebilangan kecil unit pengeluaran.
Kampung Telok Gong, Sungai Rambai

Poskod

Poskod yang digunakan di Kampung Telok Gong, Sungai Rambai, Melaka ialah 77400.
Eichenberg, Hildburghausen

Eichenberg merupakan sebuah kawasan perbandaran terletak di daerah Hildburghausen, Thüringen, Jerman.
Serbuk kari

Bahan-bahan

Kebanyakan resipi serbuk kari termasuk ketumbar, kunyit, jintan putih, halba, dan cili dalam campuran mereka. Bergantung kepada resipi, bahan-bahan tambahan seperti halia, bawang putih, asafutida, jintan hitam, jemuju, kulit kayu manis, cengkih, biji sawi, buah pelaga hijau, buah pelaga hitam, pala, lada panjang, dan lada hitam juga boleh dimasukkan. Serbuk kari berkualiti akan mengandungi daun kari. Walau bagaimanapun, pengimportan cili oleh Portugis dari Brazil dan pencampuran rempah Asia yang lain membolehkan pembangunan 'curi'.
Ayer Puteh

Ayer Puteh merupakan sebuah mukim yang terletak di daerah Pendang, Kedah, Malaysia. Mukim-mukim lain di daerah Pendang ialah Bukit Raya, Guar Kepayang, Padang Kerbau, Padang Peliang, Padang Pusing, Rambai, dan Tobiar.
Manresa

Manresa merupakan sebuah kawasan perbandaran yang terletak di Sepanyol dalam daerah Bages, wilayah Catalonia.
Gheora

Demografik 2001

Menurut bancian India pada tahun 2001, Gheora memiliki bilangan penduduk seramai 5,920. Dari jumlah tersebut, kaum lelaki membentuk 59% dari jumlah keseluruhan populasi dan wanita seramai 41%.

Pendidikan 2011

Menurut bancian India pada tahun 2001 Gheora memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 64% lelaki dan 36% wanita mampu membaca. 13% dari populasi berusia di bawah 6 tahun. (2001)
Tasik ladam

Tasik ladam merupakan sebuah jasad air berbentuk U yang terbentuk apabila segenting daripada batang utama sungai terputus, menghasilkan satu jasad air yang bebas. Ia dinamakan sedemikian kerana bentuk melengkungnya yang menyerupai ladam kuda.

Geologi

Sebuah tasik ladam terbentuk apabila sungai membentuk segenting akibat hakisan tebing melalui tindakan hidraulik, lelasan dan kakisan. Lama-kelamaan, segenting menjadi sangat berkelok-kelok, dan leher segenting menjadi semakin sempit sehinggalah sungai dapat melalui segenting semasa banjir, memotong segenting tersebut dan membentuk tasik ladam.
Baru Cina

Ciri botani

Renek saiz sederhana tumbuh setinggi 45-60 cm. Batang separa berkayu, banyak cabang, batang muda berwarna hijau dan bertukar hijau keperangan setelah matang. Daun tunggal, sederhana besarm tepi daun lekuk-lekuk dalam sehingga kelihatan seperti daun majmuk, tangkai daun pendek, pucuk muda berwarna hijau muda dan bertukar hijau tua setelah tua. Bunga majmuk, kecil, warna kuning muda, jambak bunga keluar dari hujung daun. Buah kecil, bulat, berwarna hijau ketika muda dan bertukar ke warna perang setelah masak. Di dalam buah terdapat biji-biji beih kecil.

Khasiat

Mengandungi air, karbohidrat, mineral, serat, vitamin, ceneole, adenine, choline, vitamin, tanin, 1-quebrachitol, fernenol, beta-caryophyllene, minyak pahit artemesin dan minyak terbang.
Ia boleh merawat sengugut, melancarkan perjalanan darah, penyakit keputihan, muntah darah, migrain dan mulut berbau. Ia juga boleh dimakan bagi menghilangka rasa sejuk dan untuk awet muda. Ibu-ibu mengandung suka makan bagi mencegah keguguran kandungan dan memudahkan proses melahirkan anak.
Sakurjaya

Poskod

Poskod yang digunakan di Sakurjaya adalah 45383. Terdapat buah desa di dalam daerah kecamatan Ujungjaya.
White Squall (filem)

Pelakon

Filem ini turut disertai oleh beberapa orang pelakon terkenal, antaranya adalah Jeff Bridges, Caroline Goodall, John Savage

Ringkasan

Remaja lelaki menemui disiplin dan setia kawan dalam pelayaran kapal malang.
Carenang, Carenang

Poskod

Poskod yang digunakan di Carenang adalah 42195. Terdapat 10 buah desa di dalam daerah kecamatan Carenang.
Berlin, Maryland

Berlin ialah sebuah bandar di negeri Maryland bahagian Amerika Syarikat, dan secara administratif masuk wilayah Worcester County. Bandar ini tidak ada hubungannya dengan Berlin di Jerman, kerana nama bandar ini diambil daripada sebuah kedai bernama "Burleigh Inn", yang dilafazkan /beurleun/.
Menurut Biro Banci Amerika Syarikat, daerah ini merangkumi kawasan seluas 5.7 km² yang seluruhnya berupa daratan dengan 0,0 km² perairan. Berlin terletak 5 m di atas permukaan laut.
Arrancacepas

Arrancacepas merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Aminuddin Harun

Latar belakang

Aminuddin telah dilahirkan pada 2 Jan 1967 di Kampung Pachitan, Port Dickson, Negeri Sembilan.
Beliau telah menerima pendidikan di Sekolah Menengah Kebangsaan Tanah Merah, Port Dickson sebelum melanjutkan pelajaran di Institut Teknologi Mara (sekarang UiTM) dalam bidang perniagaan. 
Beliau kemudiannya bertugas sebagai pegawai penyiasat Badan Pencegah Rasuah dari 1991 hingga 1995. Pada 1995, beliau menyertai syarikat Golden Hope Furniture Sdn Bhd sebagai ketua pengurusan pengeluaran dan kemudian di MCIS Safety Glass (M) Sdn Bhd sebagai Eksekutif Senior dari 1996 sehingga 2008 sebagai ketua bahagian jualan, jawatankuasa pengurusan, panel siasatan dalaman dan auditor ISO/TS 16949:2002.
Sebelum menyertai PKR pada 1999, Aminuddin merupakan anggota UMNO dan pernah menjadi setiausaha UMNO Cawangan Kampung Pachitan (1995-1998) serta Setiausaha Pemuda UMNO DUN Jimah (1997-1998).
Aminuddin ialah penyandang kerusi Dewan Undangan Negeri (DUN) Sikamat sejak 2008. Kemudian, beliau menganggotai Majlis Pimpinan Pusat PKR sejak 2014 dan turut aktif dalam badan bukan kerajaan seperti Persatuan Wadah Pencerdasan Umat (Wadah) dan Angkatan Belia Islam Malaysia.
Berikutan kemenangan Pakatan Harapan di Negeri Sembilan pada Pilihan raya umum Malaysia 2018, beliau telah mengangkat sumpah sebagai Menteri Besar Negeri Sembilan pada 12 Mei 2018 di Istana Besar Seri Menanti di Kuala Pilah.

Keluarga

Beliau telah berkahwin dengan Wan Hasni Wan Yusof dan memiliki lima orang anak iaitu tiga orang lelaki dan dua orang perempuan.
Boufféré

Boufféré ialah sebuah komun di jabatan Vendée di wilayah Pays de la Loire barat Perancis.
Gumiel de Mercado

Gumiel de Mercado merupakan sebuah kawasan perbandaran di Sepanyol di Burgos, di komuniti autonomi Castile dan León.
Antokiah

Antokiah di Orontes adalah satu bandar lama di sebelah timur (tebing kiri) Sungai Orontes di tapak bandar moden Antakya, Turki.
Bandar ini ditubuhkan pada akhir abad ke-4 SM oleh Seleucus Nicator I, seorang jeneral Alexander Agung. Antioch menjadi saingan Iskandariah sebagai bandar raya utama di timur. Ia merupakan satu dari empat bandar raya tetrapolis orang Syria.
Alat pengancing

Alat pengancing atau zip merupakan satu alat popular untuk mempertautkan dua sisi kain. Alat pengancing digunakan dalam pakaian, bagasi dan pelbagai beg, peralatan sukan, perlengkapan perkhemahan (mis. khemah, beg tidur), dan tekstil lain.
Tiruchanur

Demografik 2001

Menurut bancian India pada tahun 2001, Tiruchanur memiliki bilangan penduduk seramai 12,486. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Tiruchanur memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 54% lelaki dan 46% wanita mampu membaca. 11% dari populasi berusia di bawah 6 tahun. (2001)
Batu Bersurat Minye Tujoh

Batu Bersurat Minye Tujoh merupakan sepasang batu nisan yang ditemui di Minye Tujoh, Aceh, Indonesia. Ia ditulis dalam Bahasa Melayu Klasik (Aksara Sumatera Kuno) dan Bahasa Arab. Batu-batu bersurat itu bertarikh 14 Zulhijah 781 Hijrah bersamaan 4 Disember 1389 Masihi. Ia dipercayai milik seorang puteri kepada Sultan Malik az-Zahir dari Kesultanan Samudera Pasai.
Camou-Cihigue

Camou-Cihigue merupakan sebuah komun di jabatan Pyrénées-Atlantiques di barat-daya Perancis.
Muzium Permainan

Muzium Permainan yang terletak di Tanjung Bungah ini merupakan salah satu tumpuan para pelancong di Pulau Pinang, Malaysia.
Muzium Mainan Pulau Pinang ini memiliki koleksi kira-kira 80,000 patung mainan.
Labuerda

Labuerda merupakan sebuah kawasan perbandaran yang terletak di wilayah Huesca, Aragon, Sepanyol